Document ID: /roh_data/filtered/fineweb-2-filterrobots_roh.jsonl.gz/30769

Ils contingents per persunas da stadis terzs duain puspè vegnir augmentads sin 8'500, quai ha ditg il minister d'economia envers l'emissiun da radio SRF «Echo der Zeit».
L'onn passà eran ils contingents anc vegnids scursanids per 2'000 sin 6'500, sco reacziun sin il GEA a l'iniziativa d'immigraziun da massa. Tenor Schneider-Ammann fiss l'augment dals contingents in segn a l'economia che la politica veglia gidar. Ils contingents per quest onn èn quasi duvrads si.
RR novitads 20:00